As jy nie by die besluitneming betrokke was nie, hoef jy ook nie die totstandkoming van daardie planne te aanvaar nie.
Dalk veral in ’n wêreld waar die ek bo die ons beklemtoon word, het die filosofie en bemarkingstrategieë van ons wêreld ongetwyfeld oorgespoel na mense se ingesteldheid tot die Bybel en oor wat dit vir hulle beteken om ’n Christen te wees. Let bietjie op, die advertensiewese se pyl mik laser-akkuraat vir die ek – wat voor die skerm sit of wat verby die reghoekige advertensiebord ry, se linker – en regter pupil weerskante van sy driehoek neus. Die punt is dat daar gepoog word om die ek – die individu, te teiken en te oorreed:
“Jou hele lewe sal verander as jy net hierdie of doerdie produk sal gaan koop. Die vryheid van jou keuse, om jou lewe te verbeter is wat van jou ’n beter mens sal maak!”
Onlangs nog gelees van dit wat die milleniale in die VSA bo-aan hulle lysie plaas van dit wat vir hulle as “nuwe geslag” absoluut ononderhandelbaar is: Die vryheid om te KIES!
Dan is daar mense, sondaars, wat op ’n punt in hulle lewens kom waar hulle uit genade besef dat daar min dinge in hierdie wêreld so onseker en onstabiel is soos die besluite wat hulle neem – veral as dit kom by sake wat die Woord van die Here, die kerk, en geloof betref. Hulle bid ook graag die vrome kerkvader – Augustinus, se pragtige en Skriftuurlike gebed:
Hulle vertel dat dit veral hierdie gebed van ons Noord-Afrikaanse teoloog van Hippo was, wat die Britse dwaalleraar genaamd Pelagius se innerlike argwaan soos afval in ’n borrelende pot (skuus as jy van die dis hou) laat oorkook het. Dalk iets soos:
“Maar Ek het enkele dinge teen jou, dat jy die vrou Isebel, wat haarself ’n profetes noem, toelaat om te leer en my diensknegte te verlei om te hoereer en afgodsoffers te eet. En Ek het haar tyd gegee om haar van haar hoerery te bekeer en sy het haar nie bekeer nie. Kyk, Ek werp haar neer op ’n siek bed, en die wat met haar owerspel bedryf, in ’n groot verdrukking, as hulle hul nie van hul werke bekeer nie. En haar kinders sal ek sekerlik doodmaak [Grieks: Kai ta tekna autes apokteno en thanato – en haar kinders sal ek doodmaak met die dood], en al die gemeentes sal weet dat dit Ek is wat niere en harte deursoek, en Ek sal aan elkeen van julle gee volgens sy werke.” Openbaring 2 verse 20 tot 23.
“Op U het ek gesteun van die geboorte af, van die moederskoot af is U my bevryder; oor U is my lof altyddeur.” Psalm 71 vers 6.